GiliGold/VAD_KnessetCorpus huggingface dataset:
רוברט אילטוב: אחמד טיבי שוב מודאג מתדמיתה של ישראל.
זאב אלקין: קיבלתי פניות גם מחברי כנסת אחרים שחתומים על ההצעה שרוצים לגמור אותה.
זבולון אורלב: למען הסדר הטוב, למען הפרוטוקול – אני פונה.
זאב אלקין: בכנסת הקודמת מסגרת הדיון הייתה ועדה משותפת של ועדת הכנסת וועדת החוקה בראשות יושב ראש ועדת הכנסת.
זאב אלקין: גם בכנסת הזאת יש סיכום עם יושב ראש ועדת החוקה שזאת תהיה המסגרת וההרכב יהיה 5 על 5.
זאב אלקין: 5 חברים מוועדת הכנסת ו-5 חברים מוועדת החוקה.
זאב אלקין: חבר הכנסת ביבי, לא היית אתמול פה בדיון אבל אמרה חברת הכנסת דליה איציק ואני מסכים איתה שבמידה רבה זו הייתה הצעת חוק של קדימה.
אחמד טיבי: לא קדימה, האגף הניצי מאוד, מאוד בקדימה.
זאב אלקין: את זה אתה אומר, דליה איציק ניסחה את זה אחרת.
זאב אלקין: היא אמרה: זאת הייתה הצעת חוק של קדימה.
אחמד טיבי: אבל היא לחשה לי, ישבתי לידה.
מאיר שטרית: גם קדימה טועה.
זאב אלקין: זה קורה.
שלמה מולה: אדוני היושב אתה טועה, אני עבדך הנאמן הייתי נגדך בחוק הזה.
זאב אלקין: אני רק מצטט את יושבת ראש הכנסת ה-17 שהייתה פה בדיון.
זאב אלקין: אמר חבר הכנסת מאיר שטרית שקדימה לפעמים טועה.
זאב אלקין: אולי זה שאני הייתי בקדימה זו הייתה טעות של קדימה לדוגמא.
נסים זאב: מצביעים על הרשימה או רק על המספרים?
נסים זאב: בינתיים רק על המסגרת כי למשל ועדת חוקה לא יכולה בכלל לדון ברשימה.
זבולון אורלב: אדוני פותח את הדיון או רק הצבעה?
שלמה מולה: צריך לפתוח דיון.
זאב אלקין: התקיים כבר דיון אתמול ואני שוב מזכיר שמדובר בנושא טכני ולא בעצם הדיון, כן להחיל רציפות או לא להחיל רציפות, מדובר רק בשאלה מי בכלל מוסמך לדון ברציפות איזה סוג ועדה.
זאב אלקין: אם היה מדובר בוועדה רגילה ולא ועדה משותפת זה בכלל לא היה עולה לדיון אלא פשוט היו מתחילים את הדיון הרגיל בעניין הרציפות, זה לא דיון זה תהליך - פניה לממשלה, הממשלה עונה ואחר כך מביאים את זה לדיון, והכל היה ברור.
זאב אלקין: כאן היות וזאת הייתה ועדה משותפת לא היה ברור מה המסגרת והאם יש הסכמה בין 2 הוועדות להמשיך את הנוהל הזה של ועדה משותפת.
זאב אלקין: לכן כדי שבכלל יתחיל התהליך אנחנו צריכים לאשר את המסגרת הטכנית.
זאב אלקין: לכן אין כאן מקום לדיון במהות ההצעה האם היא טובה או לא, כל אחד יגיד את דברו כשיהיה דיון בעניין הרציפות.
זאב אלקין: כאן אנחנו עוסקים בעניין המסגרת ולכן אני מעדיף להימנע מדיון.
זאב אלקין: אם מישהו שלא היה אתמול וממש בוער בעצמותיו להגיד משפט אתן לו.
זאב אלקין: חבר הכנסת מולה רוצה להגיד משפט אתן לו אבל אבקש ממנו ממש לתמצת כי היו אנשי קדימה בדיון אתמול ודיברו ארוכות לגבי הצעת החוק על ההתלבטות בעד ונגד.
רוברט אילטוב: זו סיעה גדולה.
זאב אלקין: סיעת קדימה היא סיעה גדולה, סיעה פלורליסטית, היא הוכיחה את זה בהצבעת אי אמון בגדול ומבחינה זו בוודאי גם בוועדת הכנסת היא יכולה להציג עמדות שונות, בבקשה חבר הכנסת מולה.
שלמה מולה: אדוני היושב ראש, קודם כל תודה רבה.
שלמה מולה: את מהות הדיון, הנימוקים שהיו בדיון בתוך הוועדה, פרופ' בן ששון ואני היינו מאוד עקביים בסוגיה הזאת ולא נחזור על זה ובכל מסגרת שתהיה אני מניחה שנדבר על זה.
שלמה מולה: אבל מסגרת הדיון באיזו ועדה תהיה לעניין הזה אני חושב שהחוק צריך להיות נידון בוועדת חוץ וביטחון.
שלמה מולה: אגיד גם מדוע.
זאב אלקין: חוץ וביטחון?
שלמה מולה: אנמק למה אני חושב.
שלמה מולה: הנושא של רמת הגולן הוא לא רק עניין של שריון חוק כזה או אחר או משאל עם כזה או אחר, יש לזה השלכות בין לאומיות בנושאים מדיניים שהמדינה מתמודדת איתם.
שלמה מולה: הייתי מאוד שמח לשמוע מה דעתו של ראש הממשלה בעניין הזה אבל אני חושב שהמקום הנכון והראוי ביותר שהנושא יידון זה בוועדת חוץ וביטחון ולא בוועדת חוקה חוק ומשפט ולא בוועדה אחרת ולא בוועדה משותפת.
שלמה מולה: בוועדת חוקה חוק ומשפט אם הנושא היה נידון שם – היה צריך לדון בכלל בכל שאלת משאל העם אם זה נכון או לא, מאחר שבמסגרת החוק חזרו ואמרו שהחוק הזה הוא אך ורק בנושא רמת הגולן בלבד, מאחר שצמצמו את הנושא של משאל עם לשם, אני הולך איתם למרות שהייתי נגד.
שלמה מולה: לכן אני חושב שעדיף ונכון שהחוק יידון בוועדת חוץ וביטחון בגלל השלכות מדיניות וביטחוניות שעלולות להיות סביב החוק הזה.
זאב אלקין: אתייחס לזה למרות שהתייחסתי לטענה אחרת, ועדת חוץ וביטחון היא הצעה מקורית, היא לא הועלתה אתמול אבל היו רעיונות אחרים ואגיד את אותו דבר שאמרתי שם כי לא היית בדיון, ואני מתנצל בפני מי שכבר שמע את הדברים.
זאב אלקין: הנוהג בכנסת כמו שאתם יודעים, אלא אם כן יש סיבה מיוחדת מאוד הוא להמשיך את הדיון בהצעת החוק בוועדה שדנה בו.
זאב אלקין: ושוב, אם היה מדובר בוועדה רגילה, אלא אם כן יושב ראש ועדה אחרת היה בא בטענה שהוא רוצה את זה ואז היה אולי נפתח הדיון, אבל בדרך כלל אוטומטית ממשיך באותה ועדה.
זאב אלקין: כאן בגלל שזו ועדה משותפת אין אפשרות להפעיל את הנוהל הזה באופן אוטומטי וחייבים לעבור את ההליך הטכני להקים מחדש ועדה משופת.
זאב אלקין: אבל עדיין הרעיון ללכת על ועדה משותפת, פחות או יותר באותן פרופורציות ובאותה נוסחה כמו שהייתה בכנסת הקודמת – זה הנוהל הרגיל בכנסת לטיפול בהצעות חוק כי הצעת החוק הייתה כבר בשלב מאוד מתקדם.
זאב אלקין: יש נוסחים שבזמנו הוכנו בוועדה שהתקדמו מאוד מהנוסח הכחול.
ארבל אסטרחן: לא הסתיימו הדיונים אבל זה היה מתקדם.
זאב אלקין: הנה ארבל אומרת, זה בדיוק המצב, זה היה בשלב מאוד מתקדם, הדיונים עדיין לא הסתיימו.
זאב אלקין: זה לא ממש סמוך להצבעה אבל זה היה בשלב מאוד מתקדם.
זאב אלקין: לכן העמדה כאן הייתה ולכן גם יושב ראש ועדת חוקה הסכים לכך להמשיך בנוהל הקיים ולכן זאת גם ההצעה שהובאה לשולחן הזה.
זאב אלקין: לא קיבלנו גם שום פנייה, זה כבר יום שני שזה עולה לדיון, מיושב ראש ועדת חוץ וביטחון שהוא רוצה את זה אליו.
זאב אלקין: לכן נראה לי שאם היה מדובר בדיון מההתחלה אולי היה מקום לשקול את השיקול הזה.
זאב אלקין: ושוב, אתה יכול להצביע נגד ההצעה שאני מביא לכאן אבל כעיקרון אני חושב שבמצב כזה יהיה לא נכון לשנות סדרי בראשית.
זבולון אורלב: מותר לי הערה משלימה?
זבולון אורלב: לא מקובל שחוק שעובד בוועדה גם אחרי הקריאה הטרומית וגם אחרי הקריאה הראשונה - פתאום משנה ועדה.
זבולון אורלב: יש ועדה שעבדה על זה - - -
אברהם מיכאלי: אחרי 14 דיונים.
זבולון אורלב: יש צוות ויש אנשי מקצוע, לאלה יש יועצים משפטיים, לכן זה דבר מאוד לא מקובל לעשות את ה-יו טרן הזה פתאום.
שלמה מולה: אבל יושב הראש אומר שהוועדה לא רגילה ולכן אני אומר: בוא נעשה תיקון מהתחלה.
שלמה מולה: לא באתי ואמרתי - - -
זבולון אורלב: שלמה, אי אפשר, אתה פותח פה תיבה - - -
מאיר שטרית: אני רוצה להוסיף משפט אחד.
מאיר שטרית: אני לא רוצה לחזור על דבריו של חבר הכנסת שלמה מולה.
מאיר שטרית: האמת היא שבאמת המקום הנכון לדון בוועדה כזאת זה היה ועדת חוץ וביטחון אבל כמו שאתה אומר, יש פה היסטוריה.
מאיר שטרית: אני רוצה לומר לחברים, וכמובן כל אחד זכותו לעמדתו, אני חושב ששימוש במכשיר של משאל העם במדינת ישראל שהיא מדינה מקוטבת ומשוסעת הוא מכשיר מסוכן ביותר.
מאיר שטרית: היום יעשו משאל עם על הגולם וברגע שפותחים את הפתח אי אפשר לסגור אותו ומחר יעשו משאל עם האם תהיה תחבורה ציבורית בשבת – כן או לא, ואני בטוח שיהיה רוב בציבור הישראלי בעד תחבורה ציבורית בשבת, מה שאני נגד למשל.
זבולון אורלב: מאיר, האיום הזה לא עובד.
מאיר שטרית: זבולון, אני לא מאיים חלילה.
זבולון אורלב: יש הבדל בין מסירת חלקי מולדת לבין תחבורה בשבת.
אחמד טיבי: אם יהיו ח"כים ערבים בכנסת – משאל עם, מי מאיתנו יישאר?
זאב אלקין: חברים, אני מעמיד להצבעה את ההצעה להקים ועדה משותפת 5 על 5, 5 נציגים מוועדת הכנסת ו-5 נציגים מוועדת החוקה בראשות יושב ראש ועדת הכנסת.
זאב אלקין: 5 נגד, 10 בעד.
זאב אלקין: ההצעה אושרה ושתי הוועדות יביאו בהמשך את השמות לאישור.
זאב אלקין: תודה לכולם, תם סדר היום.
זאב אלקין: הנושא הראשון על סדר היום הוא קביעת מסגרת הדיון להצעות להביע אי-אמון.
זאב אלקין: יש לנו השבוע שלוש הצעות אי-אמון בממשלה.
זאב אלקין: אני מציע, לאור העובדה שמדובר בשלוש הצעות אי-אמון, ויש גם לא מעט חקיקה היום, שמסגרת הזמן תהיה 3 דקות לכל סיעה.
שלמה מולה: למה לא 5?
זאב אלקין: אני מציע 3, אדוני רשאי להציע 5.
זאב אלקין: זה תלוי בסעיף השני על סדר היום, אבל בהנחה שניתן פטור מחובת הנחה, יש דיון בקריאה ראשונה בהצעת חוק ממשלתית, שאני מניח שיהיו שם לא מעט דוברים וכו'.
זאב אלקין: לכן אני מציע 3 דקות, וגם בהתחשב בזה שבשונה משבוע שעבר, יש שלוש הצעות אי-אמון ולא שתיים.
זאב אלקין: אתם זוכרים ששתי הצעות אי-אמון בשבוע שבעבר לקח שעתיים, בניגוד למצופה, אז תעשו בעצמכם חשבון, אם זה יהיה 5 דקות על שלוש הצעות אי-אמון, לאן נגיע בתום כל תהליכי החקיקה.
שלמה מולה: אני חושב שצריך לעשות 5 דקות.
שלמה מולה: זה נושא חשוב.
שלמה מולה: מעבר להיותנו סיעה גדולה, מסגרת 3 דקות לא מאפשר נימוק אמיתי של הצעת האי-אמון.
זאב אלקין: לא, מי שמנמק את הצעת האי-אמון מקבל מסגרת זמן אחרת לגמרי, לא קשורה לדיון הזה.
שלמה מולה: יקבל 10 דקות, אבל כל הדוברים האחרים יצטרכו להוסיף לנימוק של הדובר הראשי.
שלמה מולה: לכן אני מציע את מסגרת ה-5 דקות.
שלמה מולה: אגב, כך גם היה נהוג לרוב.
זאב אלקין: לא יודע מה זה "רוב", אבל נמצא כאן מזכיר הכנסת, והוא זוכר היטב, וכולנו זוכרים, שבכנסת הקודמת היה גם 3 דקות, היה גם 5 דקות, הכול בהתאם לנסיבות.
זאב אלקין: חשוב לי מאוד שאנשי האופוזיציה גם יהיו נוכחים עד סוף הדיון, כולל בדיונים בהצעות חוק הממשלתיות.
זאב אלקין: לכן אני אומר שאני חושב שאם אנו רוצים שתהיה נוכחות רצינית בדיון בהצעות חוק ממשלתיות, הפעם נכון לתת 3 דקות, אבל כמובן, אדוני רשאי להצביע אחרת.
זאב אלקין: אני מעמיד להצבעה את ההצעה להקציב מסגרת דיון של 3 דקות.
זאב אלקין: הצבעה בעד – רוב נגד- 1 נמנעים – אין ההצעה להקציב מסגרת דיון של 3 דקות נתקבלה.
זאב אלקין: ההצעה הזאת אושרה.
זאב אלקין: בקשת הממשלה להקדמת הדיון בהצעת חוק לתשלום חלקי של דמי הבראה בשירות הציבורי בשנים 2009 ו-2010 (הוראת שעה), התשס"ט-2009 – בכל הקריאות
זאב אלקין: אנו עוברים לסעיף השני על סדר היום, בקשת הממשלה להקדמת הדיון בהצעת חוק לתשלום חלקי של דמי הבראה בשירות הציבורי בשנים 2009 ו-2010 (הוראת שעה), התשס"ט-2009 – בקשה לפטור בכל הקריאות.
זאב אלקין: נמצאים כאן חברים ממשרד האוצר.
זאב אלקין: מי ינמק בשם משרד האוצר את בקשת הפטור?
אילן לוין: כחלק מעסקת החבילה סוכם עם ההסתדרות על סיוע של המגזר הציבורי להתמודדות עם המצב הכלכלי.
אילן לוין: הסיכום שאליו הגענו הוא שכ-50 אחוז מתשלום דמי ההבראה השנה ו-50 אחוז מהתשלום בשנה הבאה יינתנו על-ידי העובדים כסיוע להתמודדות עם המשבר הכלכלי.
אילן לוין: לאחר שהגענו להסכמה עם ההסתדרות, דיברנו עם יתר ארגוני העובדים, וחלקם נענו לקריאה, וחלקם עדיין התנו את ההשתתפות בהתניות מהתניות שונות.
אילן לוין: לכן אנו אל"ף נדרשים לחוק, היות ולא הצלחנו להגיע להסכמה בהסכם קיבוצי עם כלל הארגונים היציגים.
אילן לוין: מדוע אנו מבקשים את הפטור מחובת ההנחה והדחיפות – דמי ההבראה משולמים בשכר ביוני ב-1 ביולי.
אילן לוין: החקיקה שמלווה את חוק ההסדרים אמורה להיות במהלך יולי, ולו היינו ממתינים לחקיקה הזאת, לא היינו מספיקים במועד לעכב את התשלום ולבצע את- -
זבולון אורלב: ההסתדרות מסכימה שזה יהיה בחקיקה?
אילן לוין: כל התהליך שאנחנו עושים כאן מסוכם עם ההסתדרות.
אילן לוין: היועץ המשפטי יגיד כמה מילים בהיבט המשפטי.
קובי אמסלם: מה שמוסכם עם ההסתדרות זה שעם ההסתדרות יהיה הסכם קיבוצי, ומכיוון שצריך להרחיב אותו על יתר העובדים, למי שלא יגיע להסכם קיבוצי, אז נדרש הליך החקיקה.
קובי אמסלם: בכל מקרה, הצעת החוק מאפשרת לחוק לא לחול אם יש הסכם קיבוצי אחר שאושר בידי שר האוצר.
זבולון אורלב: למה אי-אפשר להסתפק בצו הרחבה?
קובי אמסלם: כי אלה מועדים שונים לצו הרחבה.
קובי אמסלם: לא נספיק את המועדים האלה.
קובי אמסלם: צו הרחבה גם צריך להיטיב ולא להרע.
זאב אלקין: חבר הכנסת מולה ביקש זכות דיבור, בבקשה.
שלמה מולה: אני חושב שזו עוד הצעת חוק שהעלנו כאן להעביר אותה בצורה מזורזת, זה חלק מתהליך האיוולת שהממשלה הזאת עושה.
זבולון אורלב: זה בהסכמה- -
שלמה מולה: אז בוא נמנה את עופר עיני, שינהל את המדינה.
זבולון אורלב: אבל יש הסכמה בין המעסיקים.
זאב אלקין: חבר הכנסת מולה מעדיף מציאות כששר האוצר משתלח ביושב-ראש ההסתדרות ולא מגיע אתו להבנות, אבל זו זכותו.
שלמה מולה: אז תמנו את עופר עיני, שיהיה ראש ממשלה.
שלמה מולה: כל תהליך זירוז החקיקה - אם היה נושא הרבה יותר בוער, ודאי וודאי הקואליציה היתה זועקת.
שלמה מולה: לכן אני חושב, אין שום דחיפות.
שלמה מולה: אם אתם רוצים, תעבירו את כל התקציב כולו לדיון בכנסת, יגיע, זה חלק מסעיף בחלק מדיוני התקציב שאמור להיות.
שלמה מולה: אין שום דחיפות כרגע להעביר.
שלמה מולה: אני מקבל את מה שאתם אומרים, אבל זה לא יכול להיות, שאנחנו נעשה במחטף.
שלמה מולה: אני לא מאמין שכל העובדים הסכימו, ויש אלפי ארגוני עובדים שמתנגדים למהלך.
שלמה מולה: אני לא חושב שצריך להעביר חקיקה, כשהיא פוגעת פגיעה קשה מאוד בזכויות הקניין של העובדים, ושוב – זה סוג של מחטף שהממשלה רוצה להביא.
נסים זאב: משפט אחד - הנושא של דמי הבראה, בדרך כלל 60 אחוז חוזר חזרה לקופת המדינה, אז כך – 50 אחוז, אני בטוח ש-40 אחוז יישאר לפחות בכיסו של העובד.
נסים זאב: לכן אני לא רואה שזה כל כך דרמטי, כפי שמנסים לצייר את זה פה.
זאב אלקין: אני מעמיד להצבעה את בקשת הממשלה לפטור מחובת הנחה בכל הקריאות.
זאב אלקין: הצבעה בעד – 8 נגד – 1 נמנעים – אין בקשת הממשלה לפטור מחובת הנחה בכל הקריאות, נתקבלה.
זאב אלקין: 8 בעד, מתוכם 7 קבועים.
זאב אלקין: נגד – 1, נמנעים – אין.
זאב אלקין: הבקשה אושרה בהתאם לנוהל - הפטור מחובת הנחה בכל הקריאות.
זאב אלקין: יש לנו שתי הצעות אי-אמון היום.
זאב אלקין: עד היום, וזה גם המשך המסורת מהכנסת הקודמת, היו שני דגמים של המסגרת.
זאב אלקין: האחד הוא 3 דקות לסיעה, והאחר הוא 5 דקות לכל סיעה.
רוחמה אברהם-בלילא: אני רוצה לשנות את העמדה שלי.
רוחמה אברהם-בלילא: נכון שבכנסת הקודמת דובר על 10 ו-3 או 10 ו-5, אבל אז היו הרבה יותר מציעים.
רוחמה אברהם-בלילא: מכיוון שיש בסך הכול שתי הצעות, אני מציעה להגדיל את זה ל-10 ו-10.
זאב אלקין: כשהיו לנו ארבע הצעות, החלטנו על 3 דקות.
רוחמה אברהם-בלילא: כי היה סדר-יום ארוך מאוד בשבוע שעבר.
רוחמה אברהם-בלילא: אני מציעה לעשות את זה 10 ו-10.
רוחמה אברהם-בלילא: בסך הכול זה יהיה 40 דקות.
רוחמה אברהם-בלילא: אפשר להקדיש פרק זמן שבועי כזה להצעות אי-אמון.
זאב אלקין: זה שעתיים.
רוני בר-און: בדרך כלל זה אורך שלוש שעות.
רוחמה אברהם-בלילא: אבל אם אתה לוקח 10 דקות למציעים, יש לנו שתי הצעות.
זאב אלקין: את מוסיפה שעתיים.
זאב אלקין: אני חושב שזה מיותר, מה גם שגם היום יש סדר-יום עמוס.
זאב אלקין: לדעתי הבחירות יהיו תהליך ארוך יחסית.
דני דנון: היום זה יום מיוחד.
רוחמה אברהם-בלילא: אם כך 10 ו-5.
רוני בר-און: אני מציע שתיקח ועדה מצומצמת של שלושה אנשים ותבנו את המודל על סמך מה שעשינו בשתי הכנסות הקודמות.
רוני בר-און: הן לא דומות, כי סיעות האופוזיציה בכנסת הקודמת היו הרבה יותר קטנות, לפחות בהשוואה לסיעת קדימה בכנסת הזאת, וצריך לשקף גם את ההפרש בין האופוזיציה לקואליציה.
רוני בר-און: זאת אומרת, בהצעה לאי-אמון, מכיוון שהמשיב מטעם הממשלה איננו מוגבל בזמן, הדיפרנציאציה בין הקואליציה לאופוזיציה, שזה המקום שבו היא יכולה להתבטא, צריכה לבוא לידי ביטוי, וגם הרכב הקואליציה צריך לבוא לידי ביטוי.
רוני בר-און: תבנה מפתח ואחר כך תיישם אותו כמכפיל של מספר הצעות האי-אמון.
רוני בר-און: תעשה מודל מרכזי, ואחר כך תעשה עליו מפתח איך אתה עושה אותו אם יש ארבע הצעות לאי-אמון או חמש הצעות או שתי הצעות או הצעה אחת.
רוני בר-און: אז תהיה פטור מכל העסק הזה ותעשה על זה הסכמה בוועדת הכנסת.
רוני בר-און: אפשר לעשות את זה כ"טייס אוטומטי".
רוני בר-און: לשם כך אתה צריך לשבת עם עוד שניים או שלושה מבין החברים פה, ארבל מכירה את זה מצוין ובוודאי אתי, וכך אתה מסדר לך מנגנון טוב ואתה פטור מכל הדילמות האלה בכל יום שני בבוקר.
נסים זאב: אדוני היושב-ראש, אני חושב שאין מקום לשנות, וכל המשנה – ידו על התחתונה.
נסים זאב: יש 3 ו-5 דקות, ומי שרוצה להשתעשע בדיבורים יש לו הרבה הזדמנויות בכל הצעת חוק לעלות ולדבר.
נסים זאב: הוא יכול לדבר על אותו נושא.
זאב אלקין: מי שלא יודע איך עושים את זה צריך להתייעץ אתך.
נסים זאב: אני סומך על המומחים הוותיקים פה.
רוני בר-און: אפשר לקבוע הצעת אי-אמון שנוגעת לחוסר חוש ההומור של הממשלה, ואז נסים זאב יהיה הדובר המרכזי והכי מובהק בעניין הזה.
זאב אלקין: אם אתם רוצים 5 דקות לי אין בעיה, כי היום יש רק שתי הצעות אי-אמון.
זאב אלקין: אני מציע 10 דקות למציעים ו-5 דקות לכל סיעה.
זאב אלקין: ה צ ב ע ה בעד – רוב נגד – אין נמנעים – אין המסגרת לאי-אמון אושרה.
זאב אלקין: חבר הכנסת בר-און מציע לתת מסגרות זמן שונות לקואליציה ואופוזיציה.
זאב אלקין: בכנסת הקודמת זה לא נהג, אבל נלמד את הניסיון של הכנסת ה-16.
זאב אלקין: בעניין "טייס אוטומטי" אני בוודאי בעד.
זאב אלקין: קביעת ועדה לדיון בהצעת חוק הפיקוח על שירותים פיננסיים (קופות גמל) (תיקון – פרסום תשואות), התשס"ט-2009
זאב אלקין: אני עובר לסעיף השני: קביעת ועדה לדיון בהצעת חוק הפיקוח על שירותים פיננסיים (קופות גמל)(תיקון – פרסום תשואות), התשס"ט-2009 – הצעת חבר הכנסת חיים כץ (פ/416/18).
זאב אלקין: בעניין הצעת החוק הזאת היו שתי עמדות: ועדת הכספים וועדת העבודה, הרווחה והבריאות.
זאב אלקין: יושב-ראש ועדת הכספים לא מתנגד להעברת ההצעה הזאת לוועדת העבודה, הרווחה והבריאות.
זאב אלקין: יושב-ראש הוועדה סבור שהנושא הזה, קופות גמל, הוא חלק מתחומי העיסוק של הוועדה והוא רוצה את ההצעה אצלו.
זאב אלקין: יש כאן הסכמה של שני יושבי הראש לגבי החוק הזה.
זאב אלקין: אני מביא את זה להצבעה.
זאב אלקין: ה צ ב ע ה בעד – רוב נגד – אין נמנעים – אין אושר להעביר את הצעת החוק לוועדת העבודה, הרווחה והבריאות.
זאב אלקין: קביעת ועדה לדיון בהצעת חוק העונשין (תיקון – איסור פרסום הסתה לשלילת קיומה של מדינת ישראל כמדינה יהודית ודמוקרטית), התשס"ט-2009
זאב אלקין: הנושא השלישי על סדר-היום הוא קביעת ועדה לדיון בהצעת חוק העונשין (תיקון – איסור פרסום הסתה לשלילת קיומה של מדינת ישראל כמדינה יהודית ודמוקרטית), התשס"ט-2009 – הצעת חוק חבר הכנסת זבולון אורלב (פ/268/18).
זבולון אורלב: המציע ביקש את ועדת החוקה.
זאב אלקין: אני משקף לכם מה היה במליאה.
דוד רותם: אני מציע להעביר לוועדה הפרלמנטרית שהוקמה.
זאב אלקין: אין שם עדיין הרכב, אז זה יעכב את הטיפול בהצעת החוק.
זאב אלקין: למעשה ההמלצה גם של הלשכה המשפטית וגם של המציע היתה ועדת החוקה.
זאב אלקין: נשמעה במליאה עמדה של ועדת הפנים.
זאב אלקין: יושב-ראש ועדת החוקה סובר שהצעת החוק צריכה להיות אצלו, ויושב-ראש ועדת הפנים מסכים שזה נושא מובהק של ועדת החוקה וצריך להיות בוועדת החוקה.
נסים זאב: זה לא שייך לוועדת הפנים, שלילת אזרחות.
זבולון אורלב: זה לא שלילת אזרחות.
אחמד טיבי: אז תעשה שלילת אזרחות ותעביר את זה לוועדת הפנים.
זאב אלקין: מדובר על איסור פלילי.
זאב אלקין: זה חוק עונשין, נושא קלאסי לוועדת חוקה.
אחמד טיבי: אם הבעיה זה ועדת הפנים לפי סעיף של שלילת אזרחות, אז זה יהיה בוועדת הפנים.
אחמד טיבי: הכנסת הזאת לא יכולה לשלול אזרחות?
זאב אלקין: אמרנו לפני שבוע ונגיד כאן:
זאב אלקין: ברגע שיש הסכמה בין ראשי הוועדות וזה תואם לעמדה של הייעוץ המשפטי, אין סיבה לחרוג מההסכמות האלה.
זאב אלקין: לכן אני מביא לכאן את ההצעה להעביר את החוק לוועדת החוקה.
זאב אלקין: ה צ ב ע ה בעד – רוב נגד – 1 נמנעים – אין
אחמד טיבי: אני נגד החוק בכלל.
דוד רותם: מי הצביע נגד להעביר את זה לוועדת החוקה?
זאב אלקין: חבר הכנסת טיבי.
דוד רותם: זה נרשם בפרוטוקול.
דוד רותם: הרכב הוועדה המשותפת לוועדת הכנסת ולוועדת הכספים לתקציב הכנסת
זאב אלקין: הנושא הבא על סדר-היום הוא הרכב הוועדה המשותפת לוועדת הכנסת ולוועדת הכספים לתקציב הכנסת.
זאב אלקין: הקמנו כאן בשבוע שעבר כמה ועדות משותפות, אבל היות שאז עוד לא הגענו אלינו שמות מוועדת הכספים לגבי הוועדה המשותפת הזאת, עיכבנו את הקמתה.
זאב אלקין: ההצעה להרכב הוועדה היא כדלקמן: חברים מטעם ועדת הכנסת יהיו יריב לוין, דניאל בן סימון, אברהם מיכאלי, דליה איציק ואחמד טיבי.
זאב אלקין: חברים מטעם ועדת הכספים, כפי שנמסר לנו על-ידי ועדת הכספים, יהיו ציון פיניאן, משה גפני, אלכס מילר, יעקב אדרי ורונית תירוש.
זאב אלקין: יושב-ראש הוועדה המיועד יהיה חבר הכנסת יריב לוין.
זאב אלקין: בקשת יו"ר ועדת הפנים והגנת הסביבה להעברת הצעת חוק הכללת אמצעי זיהוי ביומטריים במסמכי זיהוי ובמאגר מידע, התשס"ט-2008, מוועדת החוקה, חוק ומשפט לדיון בוועדת הפנים והגנת הסביבה
זאב אלקין: אני עובר לסעיף הבא על סדר-היום: בקשת יו"ר ועדת הפנים והגנת הסביבה להעברת הצעת חוק הכללת אמצעי זיהוי ביומטריים במסמכי זיהוי ובמאגר מידע, התשס"ט-2008, מוועדת החוקה, חוק ומשפט לדיון בוועדת הפנים והגנת הסביבה.
זאב אלקין: לגבי הצעת החוק הזאת היה דין ודברים ממושך בין ראשי שלוש ועדות שחשבו שמן הדין שהצעת החוק תידון אצלם: יושב-ראש ועדת הפנים, יושב-ראש ועדת החוקה ויושב-ראש ועדת המדע.
זאב אלקין: אני יודע ששלושתם הגיעו לסיכום שהצעת החוק תידון בוועדת הפנים.
רוני בר-און: אבל יש שם ועדת משנה שתיקבע לצורך זה.
זאב אלקין: אני לא מתערב לוועדת הפנים איך לנהל את הדיון.
זאב אלקין: אני יודע שיש סיכום מפורט בין יושב-ראש ועדת הפנים גם מול יושב-ראש ועדת המדע וגם מול יושב-ראש ועדת החוקה איך הכול יתנהל.
רוני בר-און: אני יודע שהנושא הביומטרי הוא נושא מאוד פרובלמטי.
רוני בר-און: המדינה מנסה ליישם אותו כבר הרבה שנים.
רוני בר-און: מתנגשים פה שני עניינים חשובים מאוד, העניין הביצועי ועניין של השקפות עולם, שכנראה הן מחוברות למגזר החרדי, בקשר להסכמה להשתתף במבצע הזה שהוא לא פשוט.
רוני בר-און: ליוויתי את הפרויקט הזה גם כשר פנים וגם כשר אוצר, והוא פרויקט יקר.
רוני בר-און: יש צורך להסדיר את הנושא הזה, משום שתעודות הזהות והדרכונים שלנו הם הפקר גמור ויש בהם פגיעה ביטחונית קשה.
רוני בר-און: מצד שני יש טענות קשות של החרדים, ובצדק, שיש להם בעיה עם העניין הזה.
רוני בר-און: אני חושב שקביעת הוועדה יכולה להשפיע על גורל ההליך.
רוני בר-און: מרכיב הזמן בו הוא מאוד חשוב.
רוני בר-און: צריך לבדוק אם אכן יש שם ועדת משנה שמוקמת.
זאב אלקין: שר הפנים הנוכחי מאוד מעוניין לקדם את הצעת החוק מהר ככל האפשר והוא לוחץ עלינו.
רוני בר-און: הוא הסכים להעביר את זה לוועדת הפנים?
דוד רותם: הוא ביקש, משום שידעו שאצלי יש בעיה של זכויות אדם ופה הולכים להקים עוד מאגר.
רוני בר-און: זו בעיה של יותר מדי זכויות אדם או של פחות מדי זכויות אדם?
דוד רותם: בעיה של יותר מדי מאגרים.
זבולון אורלב: מה הבעיה של הציבור החרדי?
דוד רותם: אין להם בעיה עם זה, הם רוצים את זה יותר מהר.
זאב אלקין: לא ידוע לי שכרגע יש בעיה, להיפך, יש רצון עז לקדם את הצעת החוק.
זאב אלקין: כפי שאמרתי, היה דין ודברים בין שר הפנים לבין ראשי שלוש הוועדות.
זאב אלקין: הם הגיעו בסופו של דבר למתכונת מסוכמת, ואני חושב שראוי לכבד את ההסכמה שהושגה בין ראשי הוועדות.
זאב אלקין: אני מביא את ההצעה להעביר את הצעת החוק הזאת לוועדת הפנים.
זאב אלקין: ה צ ב ע ה בעד – רוב נגד – אין נמנעים – אין הבקשה אושרה.
זאב אלקין: האם זו המלצה?
ארבל אסטרחן: זו העברה מוועדה.
זאב אלקין: הדבר הזה, כמו הוועדה המשותפת, ידרשו הצבעה במליאה.
ארבל אסטרחן: ועדה משותפת לא.
ארבל אסטרחן: מרכיבים אותה פה.
ארבל אסטרחן: העברה מוועדה לוועדה מחייבת אישור המליאה.
ארבל אסטרחן: 6.
ארבל אסטרחן: הצעה למינוי ממלאי מקום קבועים בוועדות הכנסת
זאב אלקין: הסעיף הבא על סדר-היום הוא הצעה למינוי ממלאי מקום קבועים בוועדות הכנסת.
זאב אלקין: שני משפטי רקע, כדי שתבינו למה זה מגיע רק עכשיו.
זאב אלקין: כזכור לכם, המתנו לשינוי התקנון על ממלאי מקום על בסיס סיעה אחרת.
זאב אלקין: היו כמה סיעות שביקשו ממלאי מקום כאלה, אבל זה המתין לאישור התקנון בשבוע שעבר.
זאב אלקין: יש גם סיעות שהחליטו להשתמש באופציה הזאת של ממלאי מקום בלי שום קשר למנגנון של ממלאי מקום של סיעה אחרת.
זאב אלקין: יש כרגע נושא אחד שטרם הוברר בין סיעת מרצ לסיעת קדימה.
זאב אלקין: אקרא את הרשימה של ממלאי המקום לפי הבקשות שקיבלתי מהסיעות, ואני מצהיר ואומר שידוע לי שסיעת קדימה ביקשה ממלאי מקום על בסיס סיעת מרצ בוועדת כספים, אבל טרם הגיע אלי מכתב כזה מסיעת מרצ ולכן אני לא יכול להביא את זה כאן להצבעה.
זאב אלקין: אני פונה לנציגי סיעת קדימה שיסדירו את הנושא הזה.
זאב אלקין: לי ידוע שהיה סיכום, אבל עד שאין לי מכתב רשמי מסיעת מרצ אני לא יכול להביא את זה כאן להצבעה.
זאב אלקין: ממלאי המקום שנתבקשתי הם כדלהלן: בוועדת הכלכלה חברת הכנסת דליה איציק ממלאת מקום מטעם סיעת קדימה.
זאב אלקין: בוועדת החוקה, חבר הכנסת יוחנן פלסנר ממלא מקום של חבר הכנסת חיים רמון.
זאב אלקין: אני מניח שזה של סיעת קדימה, יש שם שני חברי כנסת של סיעת קדימה.
דוד רותם: האם חבר אחד יכול להיות ממלא מקום של שניים?
זאב אלקין: במצב הרגיל זה כך, הוא ממלא מקום מטעם סיעה.
זאב אלקין: הוא יכול להצביע פעם אחת.
זבולון אורלב: יש סיעות שעוד לא דיברו אתן.
זאב אלקין: אביא את זה בהמשך.
זאב אלקין: כרגע אני מביא מה שמוכן ומוסכם בין הסיעות.
זאב אלקין: בתוכן גם בקשה של סיעת קדימה לשני ממלאי מקום של עצמה.
זאב אלקין: אומנם בדרך כלל לא נזקקים בזה בוועדות כמו חוקה וכלכלה, אבל אם סיעת קדימה מבקשת אני לא רואה עם זה בעיה.
זאב אלקין: בוועדת החוקה, חבר הכנסת חיים אמסלם כממלא מקום של סיעת הליכוד.
זאב אלקין: בוועדת החינוך, חבר הכנסת נסים זאב כממלא מקום של סיעת הליכוד.
זאב אלקין: בוועדת העבודה, הרווחה והבריאות, חבר הכנסת מיהדות התורה – השם יימסר לנו בהמשך – כממלא מקום של סיעת הליכוד.
זאב אלקין: בוועדת החוץ והביטחון, חבר הכנסת מיכאל בן-ארי כממלא מקום של חבר הכנסת אריה אלדד.
זאב אלקין: בוועדה משותפת לחוקה ולכספים – הוועדה לפי חוק נכסים של נספי השואה (השבה ליורשים והקדשה למטרות סיוע והנצחה), התשס"ו-2006 – חבר הכנסת זאב בילסקי כממלא מקום של חבר הכנסת חרמש.
זאב אלקין: מי בעד הרשימה שקראתי?
זאב אלקין: נביא את זה לאישור המליאה.
זאב אלקין: בוקר טוב, אני פותח את הישיבה.
זאב אלקין: הנושא הראשון על סדר היום הוא ערעורים על החלטת יו"ר הכנסת והסגנים שלא לאשר דחיפות הצעות לסדר היום.
זאב אלקין: יש לנו ערר של חבר הכנסת דב חנין, נדמה לי שזה הערר היחיד, לגבי בקשתו להצעה דחופה בנושא משבר הרכבת הקלה.
זאב אלקין: בבקשה, חבר הכנסת חנין.
דב חנין: הנושא שבו אנחנו מדברים הוא נושא שהוא גם חשוב וגם מאד דחוף.
דב חנין: התבשרנו השבוע שתי בשורות מאוד רעות בעניין הרכבת הקלה.
דב חנין: בשורה אחת נוגעת לרכבת הקלה בירושלים, מסתבר שהחברה הצרפתית שזכתה במכרז יוצאת החוצה מהתמונה, וזה יוצר משבר אמיתי בכל מערכת הרכבת הקלה בירושלים.
דב חנין: העיר הזאת נותרת תלויה ועומדת בין מצב של בניה, כי בונים את התשתית לרכבת הקלה, אבל בפועל, מי שאמור לבצע את העבודות האלה, אדוני היושב-ראש, לא הולך לבצע אותן.
דב חנין: לדעתי, זו בעיה מאוד קשה, מאוד דחופה.
דב חנין: עיריית ירושלים, כמובן, מאוד מודאגת מזה, אבל זה משהו שחורג הרבה מחוץ לגבולותיה של ירושלים.
דב חנין: במקביל, אנחנו שומעים על בעיות קשות ביותר גם ברכבת הקלה בתל-אביב.
דב חנין: שם הבעיה קשורה לסגירת המכרז המלווה הכלכלי של הזוכה במכרז להקמת הרכבת הקלה.
דב חנין: מסתבר שגם שם הזכיינית כנראה משותקת.
דב חנין: הדבר הזה אומר שגם בתל-אביב יפו, ולמעשה בגוש דן, לא נוכל לראות רכבת קלה, אלא אם כן תהיה התערבות מאוד מהירה של המערכת.
דב חנין: מאוד הופתעתי שהנשיאות לא אישרה את ההצעה הזו כי זו ממש ההצעה הקלאסית, שהיא גם חיונית, גם מאוד דחופה וגם התערבות הכנסת יכולה להועיל בה.
דב חנין: ראיתי את הדברים שהנשיאות אישרה.
דב חנין: אני כמובן לא רוצה לבקר את הנשיאות על זה שהיא מאשרת הצעות דחופות, אבל חלק גדול מההצעות הדחופות עסקו בנושאים המדיניים, כמו פגישת אובמה וכל מיני דברים כאלה.
דב חנין: יש לנו הרי כלי של אי-אמון, כל סיעות הבית מדברות על זה מבוקר עד ערב.
דב חנין: הנושא הזה, שיש לו משמעות קריטית לגבי האזרחים, הדרך היחידה לקדם אותו היא באמצעות הצעה דחופה, הרי אין לנו דרך לקדם אותו באמצעות הצעת אי-אמון.
דב חנין: זה לא עניין של אי-אמון.
דב חנין: אין משמעות גדולה מבחינת זמן להוסיף את הנושא הזה.